b'\n_START_ARTICLE_\nTove Jansson\n_START_SECTION_\n\xc5\xbdivotopis\n_START_PARAGRAPH_\nTove Marika Jansson ro\xc4\x91ena je 9. kolovoza 1914. u Helsinkiju, Velikoj kne\xc5\xbeevini Finska, tada dijelu Ruskog Carstva. Ro\xc4\x91ena je u obitelji umetnika koji su pripadali finskoj manjini \xc4\x8diji je materinski jezik bio \xc5\xa1vedski. Njen otac Viktor bio je kipar, a majka Signe Hamarsten Janson ilustratoica i dizajnerica. Imala je dva brata, koji su, tako\xc4\x91re, postali umetnici; Per Olov Janson je postao fotograf, a Lars Janson autor i crta\xc4\x8d stripova. Odrasla je u stvarala\xc4\x8dkom i boemskom okru\xc5\xbeenju. Obitelj je zimu provodila u Helsinkiju, a ljeta u iznajmljenoj brvnari na morskom otoku u blizini Porvooa, pedeset kilometara isto\xc4\x8dno od Helsinkija._NEWLINE_Jo\xc5\xa1 u ranoj mladosti odlu\xc4\x8dila se za slikarstvo. Studirala je na Konstfacku u Stockholmu od 1930. do 1933., s potom grafi\xc4\x8dku \xc5\xa1kolu na Finskoj akademiji lijepih umjetnosti od 1933. do 1937., a potom \xc3\x89cole des Beaux-Arts u Parizu 1938. godine. Sudjelovala je u nekoliko grupnih izlo\xc5\xbebi tijekom 1930-ih i ranih 1940-ih, a svoju prvu samostalnu izlo\xc5\xbebu imala je 1943. Oslikala je nekoliko murala. Izlagala je \xc5\xa1irom svijeta, ali uprkos tome \xc5\xa1to je sebe smatrala prvenstveno slikaricom, njeno slikarsko stvarala\xc5\xa1tvo ostalo je u sjeni njenih knjiga._NEWLINE_Tijekom 1930-ih  putovala je po Europi. U tom periodu pisala je pripovjetke, novinarske \xc4\x8dlanke  i reporta\xc5\xbee, a \xc4\x8desto ih je i sama ilustrirala. Zara\xc4\x91ivala je i od pravljenja reklama i razglednica. Poznata je i po ilustracijama u \xc4\x8dasopisu \xe2\x80\x9eGarm\xe2\x80\x9d, liberalnom (i tijekom Drugog svjetskog rata, antifa\xc5\xa1isti\xc4\x8dkom) magazinu, koji je osnovala njena majka. Ilustrirala je nekoliko knjiga drugih autora, a danas se posebno isti\xc4\x8du njene ilustracije za \xe2\x80\x9eAlisu u zemlji \xc4\x8dudesa\xe2\x80\x9d i \xe2\x80\x9eHobita\xe2\x80\x9d. Umrla je 27. lipnja 2001. u Helsinkiju od raka te je pokopana zajedno sa svojim roditeljima i bratom Larsom.'